8.По искане на Комисията (Евростат) държавите членки да предоставят допълнителната информация, необходима за оценяване на качеството на статистическата информация.

Член 13

Проучвания за осъществимост и пилотни проучвания

При необходимост от подобряване на масивите от данни Комисията (Евростат), със съдействие от страна на държавите членки, провежда редица проучвания за осъществимост и пилотни проучвания, по-специално за подобряване на качеството, включително съпоставимостта, допринасяне за модернизирането на областите „Потребление“ и „Използване на времето“, изследване и прилагане на нови начини за подобряване на отзивчивостта към нуждите на потребителите, по-добро интегриране на събирането на данни и използването на други източници на данни, както и за повишаване на ефективността на събирането на данни в държавите членки, като се вземе предвид развитието на технологиите.

Член 14

Финансиране

1. За прилагането на настоящия регламент Съюзът може да предоставя на националните статистически институти и други национални органи, посочени в член 5, параграф 2 от Регламент (ЕО) № 223/2009, безвъзмездни средства за:

а) разработване и/или прилагане на събрани данни и методи за събиране на данни за социалната статистика, включително рамки на извадки, през първите четири години от събирането на масивите от данни;

б) разработване на методологии, включително за проучвания за осъществимост и пилотни проучвания, посочени в член 13;

в) събиране на статистически данни по специфична тема, поискана от потребителите, както е предвидено в приложение IV, нови или преработени масиви от променливи и характеристики, прилагани за пръв път;

2. Финансовото участие на Съюза се осигурява в съответствие с член 7 от Регламент (ЕС) № 99/2013 на Европейския парламент и на Съвета, член 16, параграф 1, буква а) от Регламент (ЕС) № 1296/2013 на Европейския парламент и на Съвета, член 6 от Регламент (ЕС) № 1291/2013 на Европейския парламент и на Съвета, член 58 от Регламент 1303/2013 на Европейския парламент и на Съвета или член 5 от Регламент (ЕС) № 282/2014 на Европейския парламент и на Съвета.

3. Това финансово участие на Съюза не надхвърля 90% от допустимите разходи.

Член 15

Упражняване на делегирането

1.Правомощието да приема делегирани актове се предоставя на Комисията при спазване на предвидените в настоящия член условия.

2.Правомощията да приема делегираните актове, посочени в член 3, параграф 4, и член 4, параграф 1, се предоставят на Комисията за неопределен период от време, считано от [Publication office: please insert the exact date of the entry into force of the Regulation].

3.Делегирането на правомощия, посочено в член 3, параграф 4 и член 4, параграф 1, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. То поражда действие в деня след публикуването на решението в Официален вестник на Европейския съюз или на по-късна, посочена в решението дата. То не засяга действителността на делегираните актове, които вече са в сила.

4.Преди приемането на делегиран акт Комисията провежда консултации с експерти, определени от всяка държава членка, в съответствие с принципите, заложени в Междуинституционалното споразумение за по-добро законотворчество от 13 април 2016 г.

5.Веднага след като приеме делегиран акт, Комисията уведомява за това едновременно Европейския парламент и Съвета.

6.Делегиран акт, приет съгласно член 3, параграф 4 и член 4, параграф 1, влиза в сила единствено ако нито Европейският парламент, нито Съветът не е представил възражения в срок от два месеца след нотифицирането на акта на Европейския парламент и Съвета или, ако преди изтичането на този срок, и Европейският парламент, и Съветът са уведомили Комисията, че няма да представят възражения. Този срок се удължава с два месеца по инициатива на Европейския парламент или Съвета.